
ชื่อเรื่องงานวิจัย	การพัฒนาสื่อการสอน เรื่องทศนิยม  สำหรับนักเรียนชั้นประถมศึกษาปีที่ 5โรงเรียนเทศบาลตำบลโนนแดง
ผู้วิจัย			นางปริตา  สมน้อย   ตำแหน่งผู้ช่วยครู
........................................................................................................................................................................
ความสำคัญและที่มาของการวิจัย
                    คณิตศาสตร์ มีความสำคัญยิ่งต่อการพัฒนาความคิดมนุษย์ ทำให้มนุษย์มีความคิดสร้างสรรค์    คิดอย่างมีเหตุผล เป็นระบบ ระเบียบ มีแบบแผน สามารถวิเคราะห์ปัญหา และสถานการณ์ได้อย่างถี่ถ้วนรอบคอบ ทำให้สามารถคาดการณ์ วางแผน ตัดสินใจ และแก้ปัญหาได้อย่างถูกต้องและเหมาะสม นอกจากนั้นคณิตศาสตร์ยังเป็นเครื่องมือในการศึกษาวิทยาศาสตร์และเทคโนโลยี ตลอดจนศาสตร์อื่นๆ ที่เกี่ยวข้อง คณิตศาสตร์จึงเป็นประโยชน์ต่อการดำรงชีวิตและช่วยพัฒนาคุณภาพชีวิตให้ดีขึ้น นอกจากนี้ คณิตศาสตร์ยังช่วยพัฒนาคนให้เป็นมนุษย์ที่สมบูรณ์มีความสมดุลทั้งทางร่างกาย จิตใจ สติปัญญา และอารมณ์ สามารถคิดเป็น ทำเป็น แก้ปัญหาเป็นและสามารถอยู่ร่วมกับผู้อื่นได้อย่างมีความสุข  คณิตศาสตร์มีบทบาทสำคัญต่อการพัฒนาความคิดของมนุษย์เพราะคณิตศาสตร์เป็นวิชาที่มีบทบาทสำคัญต่อการพัฒนากระบวนการคิด กระบวนการแก้ปัญหา กระบวนการให้เหตุผล กระบวนการเชื่อมโยงกระบวนการนำเสนอ ตลอดจนการพัฒนาความคิดสร้างสรรค์ของมนุษย์  การจัดกิจกรรมการเรียนการสอนกลุ่มสาระคณิตศาสตร์ เพื่อให้นักเรียนมีผลสัมฤทธิ์ทางการเรียนสูงขึ้น ปลูกฝังให้นักเรียนมีเจตคติ เห็นคุณค่าของคณิตศาสตร์เกิดทักษะในการเรียนรู้  ครูเป็นผู้มีบทบาทสำคัญยิ่ง ครูผู้สอนควรจัดกิจกรรมการเรียนที่เหมาะสม สอดคล้องกับเนื้อหา และส่งเสริมความเข้าใจของผู้เรียน เนื้อหาบางเรื่องไม่สามารถอธิบายให้นักเรียนเข้าใจได้ ต้องอาศัยวิธีการที่เหมาะสม เพื่อสร้างกระบวนการเรียนการสอนที่เป็นระบบ ให้นักเรียนได้รับประสบการณ์ต่าง ๆโดยการเรียนรู้จากสิ่งที่เป็นรูปธรรมไปเป็นนามธรรม  สื่อการสอนถือว่าเป็นนวัตกรรมการศึกษาที่น่าจะมีความเหมาะสม สามารถนำไปใช้ในการจัดกิจกรรมการเรียนการสอนที่สนองการคิด การแก้ปัญหา การศึกษาหาความรู้ด้วยตนเอง และฝึกทักษะในการทำงานได้ดี และเป็นเครื่องมือการเรียนรู้ การพัฒนาสื่อที่ทำให้ผู้เรียนสามารถเรียนรู้ด้วยตนเองเป็นสิ่งสำคัญเนื่องจากในยุคปัจจุบันข้อมูล ข่าวสาร ความรู้ การใช้เทคโนโลยีและการสื่อสารได้ทำให้ผู้คนจำเป็นต้องพัฒนาตนเองให้สามารถรับรู้เรื่องราวใหม่ ๆ ด้วยตนเอง และพัฒนาศักยภาพทางการคิดซึ่งได้แก่ การคิดอย่างสร้างสรรค์ การคิดอย่างมีวิจารณญาณ การคิดอย่างมีเหตุผล การคิดให้หลากหลาย ดังนั้นสื่อที่ดี ควรเป็นสิ่งที่ช่วยกระตุ้นให้ผู้เรียนรู้จักการแสวงหาความรู้ด้วยตนเองอีกด้วย สื่อเป็นตัวกลางหรือสิ่งที่นำเนื้อหาสาระหรือข้อมูลจากผู้ส่งไปยังผู้รับในการสื่อความหมาย ผู้วิจัยในฐานะที่เป็นผู้สอนกลุ่มสาระการเรียนรู้คณิตศาสตร์และมีหน้าที่โดยตรงในการจัดกิจกรรมการเรียนการสอนกลุ่มสาระการเรียนรู้คณิตศาสตร์ในระดับชั้นประถมศึกษาปีที่ 5 เพื่อพัฒนานักเรียนให้เป็นผู้ที่มีความรู้ความสามารถทางคณิตศาสตร์ที่เพียงพอ สามารถนำความรู้ ทักษะและกระบวนการทางคณิตศาสตร์ที่จำเป็นไปพัฒนาคุณภาพชีวิตที่ดีขึ้น รวมทั้งสามารถนำไปเป็นเครื่องมือ ในการเรียนรู้สิ่งต่างๆ และเป็นพื้นฐานการศึกษาต่อ จากข้อมูลผลการประเมินผลสัมฤทธิ์กลุ่มสาระ การเรียนรู้คณิตศาสตร์ชั้นประถมศึกษาปีที่ 5 ของโรงเรียนเทศบาลตำบลโนนแดง ปีการศึกษา 2555  เพื่อให้นักเรียนเกิดความสนใจในวิชาคณิตศาสตร์ และสนองต่อความแตกต่างระหว่างบุคคล ทำให้มีผลสัมฤทธิ์ทางการเรียนสูงขึ้น พร้อมทั้งพัฒนานักเรียนทางด้านทักษะกระบวนการคิดคำนวณ ให้มีทักษะและประสิทธิภาพยิ่งขึ้น 
วัตถุประสงค์ของการวิจัย 
                 1. เพื่อออกแบบและพัฒนาเครื่องมือการวิจัยรูปแบบการเรียนการสอนที่ส่งเสริมการคิด ด้วยสื่อการสอน เรื่องทศนิยม ชั้นประถมศึกษาปีที่ 5 โรงเรียนเทศบาลตำบลโนนแดง
                	2. เพื่อทดลองใช้สื่อการเรียนการสอน เรื่อง ทศนิยม ชั้นประถมศึกษาปีที่ 5 โรงเรียนเทศบาลตำบลโนนแดง
              	3. เพื่อประเมินความพึงพอใจของนักเรียนที่มีต่อสื่อการเรียนการสอน เรื่อง ทศนิยม ชั้นประถมศึกษาปีที่ 5 โรงเรียนเทศบาลตำบลโนนแดง

ขอบเขตการวิจัย
                ประชากร คือ นักเรียนชั้นประถมศึกษาปีที่ 5/1 และชั้นประถมศึกษาปีที่ 5/2  โรงเรียนเทศบาลตำบลโนนแดงที่กำลังศึกษาในภาคเรียนที่ 1 ปีการศึกษา 2555 จำนวน 2 ห้องเรียน รวมทั้งสิ้น 55 คน
                เนื้อหา  คือ  เรื่อง ทศนิยม ชั้นประถมศึกษาปีที่ 5 โดยมีตัวแปรต้น คือสื่อการสอนเรื่องทศนิยม    และมีตัวแปรตามคือผลการสอบหลังใช้สื่อการสอนเรื่องทศนิยมของนักเรียนชั้นประถมศึกษาปีที่ 5 โรงเรียนเทศบาลตำบลโนนแดง

วิธีดำเนินการวิจัย 
                  การพัฒนารูปแบบการเรียนการสอนที่ส่งเสริมการคิดด้วยสื่อการสอน เรื่อง ทศนิยม ชั้นประถมศึกษาปีที่ 5โรงเรียนเทศบาลตำบลโนนแดง ระยะเวลาในการวิจัย ในชั่วโมงคณิตศาสตร์ ใช้เวลา             4 ชั่วโมง  เครื่องมือที่ใช้ในการวิจัย ประกอบด้วย รูปแบบการเรียนการสอนที่ส่งเสริมการคิดด้วยสื่อการสอน เรื่องทศนิยม  ชั้นประถมศึกษาปีที่ 5 แผนการจัดการเรียนรู้ แบบทดสอบวัดผลสัมฤทธิ์ และแบบสอบถามความพึงพอใจ การวิเคราะห์ข้อมูลโดยใช้ ค่าร้อยละ 

ผลการวิจัย 
               จากการใช้สื่อการสอน เรื่องทศนิยม  ใช้สอนนักเรียนชั้นประถมศึกษาปีที่ 5 จำนวน 55 คน พบว่า 
 กระบวนการเรียนการสอน มีส่วนประกอบดังนี้  1) การวางแผนในการเรียน (Planning : P) หมายถึง ครูวางแผนในการสนทนาร่วมกับนักเรียน เพื่อเตรียมความพร้อมให้เข้าใจในสิ่งที่จะเรียนและสามารถเชื่อมโยงไปสู่เรื่องที่จะเรียนได้ 2) กำหนดกิจกรรมการเรียนรู้ (Activity : A) หมายถึง ครูและนักเรียนตกลงร่วมกันว่านักเรียนจะต้องทำกิจกรรมใดบ้าง อย่างไร และจะมีวิธีวัดและประเมินผลอย่างไร 3) สร้างความคิดรวบยอด (Concept : C) หมายถึง ครูเชื่อมโยงประสบการณ์เดิมของนักเรียนมาสร้างองค์ความรู้ใหม่ สอนและสร้างความคิดรวบยอดให้แก่นักเรียนจนเกิดความรู้ ความเข้าใจในสิ่งที่จะเรียน 4) การฝึกทักษะ (Action : A) หมายถึง นักเรียนเข้ากลุ่มแล้วร่วมมือกันเรียนรู้ ศึกษาค้นคว้า ฝึกปฏิบัติ และสร้างผลงาน จากสื่อเรื่องทศนิยม  5) นำเสนอผลงานกลุ่ม (Report : R) หมายถึง ตัวแทนแต่ละกลุ่มที่ได้รับการจับสลากออกมานำเสนอผลงาน เพื่อเป็นการแลกเปลี่ยนเรียนรู้ 6) สรุปความรู้ที่ได้ (Knowledge : K) หมายถึง ครูและนักเรียนร่วมกันสรุปความรู้  7) การประเมินผล (Evaluation : E) หมายถึง การทดสอบความรู้ของนักเรียนหลังจากการเรียนด้วยสื่อ เรื่อง ทศนิยม  
              หลังจากทดลองใช้สื่อเรื่อง ทศนิยม กับนักเรียนชั้นประถมศึกษาปีที่ 5 ทำให้นักเรียนกลุ่มทดลอง จำนวน 55 คน ได้คะแนนเฉลี่ยจากการทำแบบทดสอบก่อนเรียนคิดเป็นร้อยละ 33.53  และได้คะแนนเฉลี่ยจากการทำแบบทดสอบหลังเรียนคิดเป็นร้อยละ 37.45  แสดงว่า นักเรียน มีคะแนนเฉลี่ยหลังเรียนสูงกว่าก่อนเรียน และมีความพึงพอใจในการใช้สื่อ เรื่อง ทศนิยม ซึ่งมีระดับความพึงพอใจ 5 ระดับคือ น้อยที่สุด (1) น้อย (2) ปานกลาง (3) มาก (4) และมากที่สุด (5) ด้านเนื้อหาและการดำเนินเรื่องมี 5 ข้อ คือ                                  1) ความชัดเจนในการอธิบายเนื้อหา มากที่สุดคิดเป็นร้อยละ 19.61  มากคิดเป็นร้อยละ 60.78  ปานกลาง               คิดเป็นร้อยละ19.61  2) การเรียบเรียงเนื้อหาที่เข้าใจง่าย มากที่สุดคิดเป็นร้อยละ 43.14  มากคิดเป็นร้อยละ 35.29  ปานกลางคิดเป็นร้อยละ 21.57    3) ความเหมาะสมของเนื้อหา มากที่สุดคิดเป็นร้อยละ 76.47  มากคิดเป็นร้อยละ 19.61  ปานกลาง คิดเป็นร้อยละ 1.96  น้อยคิดเป็นร้อยละ  1.96    4) ความน่าสนใจในการนำเสนอ มากที่สุดคิดเป็นร้อยละ 7.84  มากคิดเป็นร้อยละ 29.41  ปานกลางคิดเป็นร้อยละ 56.86   น้อยคิดเป็นร้อยละ  3.92  น้อยที่สุดคิดเป็นร้อยละ  1.96  5) ความสอดคล้องของแบบทดสอบกับบทเรียน มากที่สุด              คิดเป็นร้อยละ 29.41  มากคิดเป็นร้อยละ 23.53  ปานกลาง คิดเป็นร้อยละ 39.22  น้อยคิดเป็นร้อยละ  7.84  ด้านรูปภาพ ตัวอักษร ภาษา และเทคนิคการนำเสนอ มี 5 ข้อ คือ  1) ความสวยงามของรูปภาพที่ใช้ประกอบสื่อ มากที่สุดคิดเป็นร้อยละ 29.41  มากคิดเป็นร้อยละ 39.22  ปานกลาง คิดเป็นร้อยละ 25.49  น้อยคิดเป็นร้อยละ  5.88  2) ความชัดเจนของตัวอักษร มากที่สุดคิดเป็นร้อยละ 27.45  มากคิดเป็นร้อยละ 41.18               ปานกลางคิดเป็น ร้อยละ 31.37   3) ความถูกต้อง ชัดเจน ของภาษา มากที่สุดคิดเป็นร้อยละ 31.37  มากคิดเป็นร้อยละ 39.22  ปานกลางคิดเป็นร้อยละ 1.96  น้อยคิดเป็นร้อยละ  29.41  4) ความน่าสนใจของเทคนิคที่ใช้ในการนำเสนอ มากที่สุดคิดเป็นร้อยละ 29.41  มากคิดเป็นร้อยละ 19.61  ปานกลางคิดเป็นร้อยละ 23.53  น้อยคิดเป็น ร้อยละ  27.45   5) ความเหมาะสมในการใช้รูปภาพประกอบเนื้อหา มากที่สุดคิดเป็นร้อยละ 43.14  มากคิดเป็นร้อยละ 17.65  ปานกลางคิดเป็นร้อยละ 21.57  น้อยคิดเป็นร้อยละ  5.88  น้อยที่สุดคิดเป็นร้อยละ  11.76  ด้านภาพรวมของสื่อ มี 3 ข้อ คือ  1) ความเหมาะสมในการใช้เป็นสื่อประกอบการเรียน             มากที่สุดคิดเป็นร้อยละ 50.98  มากคิดเป็นร้อยละ 19.61  ปานกลางคิดเป็นร้อยละ 9.80  น้อยคิดเป็นร้อยละ  17.65 น้อยที่สุดคิดเป็นร้อยละ  1.96    2) เป็นสื่อที่สามารถศึกษาได้ด้วยตนเอง มากที่สุดคิดเป็นร้อยละ 35.29   มากคิดเป็นร้อยละ 19.61  ปานกลางคิดเป็นร้อยละ 23.53   3) ความสะดวกในการใช้งาน มากที่สุดคิดเป็นร้อยละ 31.37  มากคิดเป็นร้อยละ 29.41  ปานกลางคิดเป็นร้อยละ 35.29  น้อยคิดเป็นร้อยละ  1.96          
           จากผลการวิจัย พบว่า นักเรียนมีความพึงพอใจต่อการพัฒนาสื่อการสอน เรื่องทศนิยม  อยู่ในระดับมากที่สุด
ข้อเสนอแนะ 
                 ข้อเสนอแนะเชิงนโยบาย จากการเรียนการสอนคณิตศาสตร์โดยใช้สื่อ เรื่อง ทศนิยม นักเรียน มีผลสัมฤทธิ์ทางการเรียนเพิ่มขึ้น อีกทั้งยังมีความรู้ในสาระอื่นๆ ที่นำมาบูรณาการการเรียนเข้ากับวิชาคณิตศาสตร์ และได้รับประโยชน์จากการแสวงหาความรู้ด้วยตนเอง ดังนั้นผู้บริหารโรงเรียนและผู้มีส่วนเกี่ยวข้องในการสอนวิชาคณิตศาสตร์ควรส่งเสริม กำหนดนโยบายการเรียนการสอนโดยใช้สื่อการสอน เพื่อพัฒนาผลสัมฤทธิ์อย่างต่อเนื่อง 
                  ข้อเสนอแนะในการนำผลวิจัยไปใช้  จากผลการวิจัย พบว่า ความรู้ความเข้าใจหลังเรียนของนักเรียนที่จัดการเรียนรู้ด้วยสื่อเรื่อง ทศนิยม ที่ผู้วิจัยพัฒนาขึ้นทำให้นักเรียนมีผลสัมฤทธิ์ทางการเรียนแตกต่างกัน โดยหลังเรียนมีคะแนนผลสัมฤทธิ์ทางการเรียนเพิ่มขึ้น แสดงว่ารูปแบบการเรียนการสอนที่ส่งเสริมการคิดด้วยสื่อเรื่อง ทศนิยม  เหมาะกับการเรียนการสอนรายวิชาคณิตศาสตร์  จากผลการวิจัย พบว่า นักเรียนมีความพึงพอใจต่อรูปแบบการเรียนการสอน ที่ส่งเสริมการคิดด้วยสื่อเรื่อง ทศนิยม อยู่ในระดับมากที่สุด ในการสอนแต่ละครั้งครูควรเตรียมแหล่งข้อมูลความรู้ให้แก่ผู้เรียน ทั้งอุปกรณ์ สื่อการเรียนการสอน แบบทดสอบ หรือแบบประเมินในการสอนแต่ละครั้งให้พร้อม เพื่อให้ผู้เรียนได้ศึกษาค้นคว้าด้วยตัวเองได้ตามต้องการก่อนนำสื่อไปใช้จริง เพื่อความสะดวกและให้เกิดผลตามสภาพความเป็นจริง ในการจัดกลุ่มนักเรียนควรเป็นกลุ่มคละความสามารถ มีทั้งเก่ง ปานกลาง อ่อน เพื่อให้นักเรียนได้ช่วยเหลือซึ่งกันและกัน นักเรียนที่เรียนอ่อนจะได้พัฒนาตนเองตามศักยภาพส่วนนักเรียนที่เรียนเก่งก็จะได้เพิ่มทักษะ โดยการอธิบายหรือถ่ายทอดความรู้ให้กับเพื่อนในกลุ่ม 
               ข้อเสนอแนะสำหรับการวิจัยครั้งต่อไป 
1) ควรนำรูปแบบการเรียนการสอนที่ส่งเสริมการคิดด้วยสื่อเรื่อง ทศนิยม ชั้นประถมศึกษาปีที่ 5ไปสร้างสื่อ ในกลุ่มสาระการเรียนรู้อื่นๆ และในทุกระดับชั้น 
2)  ควรมีการศึกษาเปรียบเทียบระหว่างการสอนที่ส่งเสริมการคิดด้วยสื่อ เรื่อง ทศนิยม กับสื่อการสอนอื่นๆ เช่น การสอนแบบโครงงาน การสอนด้วย E – Learning เพื่อดูความแตกต่าง 


ลงชื่อ…………………………………ผู้ทำวิจัย
  (นางปริตา   สมน้อย)	

ความคิดเห็นและข้อเสนอแนะ
……………………………………………………………………………………………………………………………………………………………………………………………………………………………………………………………………………………………………………………………………………….

                                           ลงชื่อ………………………………
                                                    (นายสุรศักดิ์   พองพรม)
                                                    ผู้อำนวยการสถานศึกษาโรงเรียนเทศบาลตำบลโนนแดง
                                               ……………./……………/…………..






ภาคผนวก













วิจัยในชั้นเรียน
เรื่องการพัฒนาสื่อการสอน เรื่องทศนิยม                    สำหรับนักเรียนชั้นประถมศึกษาปีที่ 5                     โรงเรียนเทศบาลตำบลโนนแดง


จัดทำโดย
นางปริตา  สมน้อย
ตำแหน่ง  ผู้ช่วยครู


กลุ่มสาระการเรียนรู้   คณิตศาสตร์
ภาคเรียนที่  1	ปีการศึกษา  2555
โรงเรียนเทศบาลตำบลโนนแดง
อำเภอโนนแดง  จังหวัดนครราชสีมา

